Lejligheden var et fantastisk udgangspunkt for en rejse til Prag.
Centralt beliggende, fint udstyret og godt indrettet - den passede perfekt til en familieferie.

Den ligger lige på grænsen mellem Stare Mesto og Nove Mesto - alt er inden for gåafstand, og som en af de tidligere brugere skrev, kommer man ofte forbi lejligheden på vej fra den ene seværdighed til den anden.

Værten, Askin, sørgede perfekt for os. Vi havde god kommunikation både før og under opholdet, og da der opstod et problem med internetforbindelsen, blev der sendt en medarbejder over til os mindre en 15 minutter efter, vi havde henvendt os om problemet.

Bonusinfo: Den italienske restaurant La Piccola Perla lige rundt om hjørnet er meget anbefalelsværdig